มีอาการปวดตั้งแต่ตูดลงไปจนถึงน่องขาหลังจากออกกำลังกายวิดพื้น หลังจากออกกำลังกายเสร็จไปนั่งซักผ้าโดยนั่งท่าทับขาข้างขวาข้างเดียว หลังจากนั้นก็ปวดมากขึ้น ตอนนี้ไปนวดจับเส้นหายสักพักไปซักผ้าโดยนั่งซักผ้าท่าเดิม ก็กลับมาปวดเหมือนเดิม ตื่นเช้ามาก็ปวด พอนวดก็ดีขึ้น มีขับรถที่ได้มีอาการปวด พอเดินอาการปวดก็มา อยากทราบว่าต้องรักษายังไง
สวัสดีค่ะ การวินิจฉัยที่เป็นไปได้-กล้ามเนื้ออักเสบจากการใช้งาน เป็นลักษณะปวดเมื่อย สัมพันธ์กับการใช้งาน ในช่วงที่อักเสบถ้าใช้งานกล้ามเนื้อมัดนั้นก็จะปวด-มีอาการปลายประสาทอักเสบ มักเป็นปวดแบบจี๊ดๆ เป็นมากขึ้นเมื่อมีการไปกดทับตำแหน่งที่มีเส้นประสาท-รับประทานยาที่มีการทำให้ปวดกล้ามเนื้อ เช่นยาลดไขมันบางชนิดจากประวัติก็ดูมีการใช้งานชัดเจน น่าจะเป็นกล้ามเนื้ออักเสบจากการใช้งานค่ะ ซึ่งเป็นโรคที่ไม่อันตราย แต่จะเป็นๆหายๆ และอาการจะดีขึ้นได้ก็ขึ้นกับการปฏิบัติตัวด้วยค่ะ คือควรหลีกเลี่ยงการใช้งานกล้ามเนื้อมัดนั้นๆในช่วงที่มีการอักเสบ อาจจะงดการออกกำลังหรือการนั่งทับไปก่อน รับประทานยาแก้ปวด หรือยาแก้อักเสบที่ไม่ใช่สเตียรอยด์เพื่อบรรเทาอาการหากพักการใช้งานแล้วอาการไม่ดีขึ้น ปวดมากขึ้นเรื่อยๆ จนใช้ชีิวิตประจำวันไม่ได้ หรือมีอาการอื่นร่วมด้วยเช่นขาบวม แดง ร้อน มีไข้ ควรรีบไปพบแพทย์เพื่อหาสาเหตุเพิ่มเติมค่ะ